Hipermarketul Auchan a introdus un nou concept: coșul surpriză. Aceste coșuri sunt acoeprite, iar clienții care le cumpără află conținutul lor abia după achiziție. În coș sunt adăugate produse eletronice, produse de menaj, decorațiuni sau altele. În primele magazine unde s-a aplicat promoția, clienții efectiv au dat năvală și au epuizat toate cele 150 de cărucioare în mai puțin de 2 ore.
Potrivit comunicatului, fiecare coş conţinea între 10 şi 20 de produse nealimentare, precum electronice, produse de menaj, de îngrijire a casei, decoraţiuni etc., conţinutul acestora fiind dezvăluit clienţilor doar după achiziţie.
În mai puţin de 2 ore, toate cele 150 de cărucioare au fost vândute, unii clienţi cumpărând chiar mai multe simultan. O bună parte dintre ei au ajuns mai devreme de începerea vânzării, special pentru a "vâna" aceste "comori" din cărucioare. Pentru coşuri cu valori între 540-1450 lei, clienţii au plătit cu 65% mai puţin, adică între 200-500 lei, se arată în comunicat.
Sub titlul "Descoperă comoara din cărucior" Auchan a oferit clienților săi din hipermarketurile Auchan Sibiu, Craiova Electroputere și Târgu Mureș Plaza Mall, posibilitatea de a cumpăra produse nealimentare cu prețuri reduse cu -65% față de prețul de la raft, puse de angajații Auchan în cărucioare închise.
În perioada următoare, cei de la Auchan vor extinde promoția și în alte orașe din România.